Koloniseringen

Siden Faldet har der i Pangeas plan været en rift af sådan en størrelse, at det er umuligt for de fleste astrale skibe at komme ind, men også at tage derfra. Selve magien syntes at være afskåret for verdenen og kun mægtige og unikke individer kunne mestre dens hemmeligheder.

Faldet nedbrød enhver struktur og organisation der var hos Pilgrimmene og tvang dem til at skabe egne lokale samfund. I en post apokalyptisk verden var kommunikationen mellem dem, svær at opretholde. De gamle visioner som den oprindelige levestil sygnede hurtigt hen.

Den post apokalyptiske tilstand for Pilgirmmene, gjorde at der skete en reform for den levestandard og livsstil man havde. I stedet for én samlet gruppe begyndte diverse lokale samfund at opstå med uafhængige strukturer, der ikke længere skulle svare til De Vise. Da skabninger kan være kaotisk og grumme, opstod der også krigsherre samfund, som hærgede og udøvede total dominans. Dette hørte heldigvis ikke til normen og de fleste grupper formåede at leve i nogenlunde fred og ordentlighed mellem hinanden.

I starten var der en vis angst forbundet med den nyopståede forskel imellem grupperne, med tiden fandt de fleste samfund ud af at samarbejde rundt omkring på Pangea. Hurtigt lærte de forskellige grupper at drage til fordel af hinandens forskellighed og styrker. Torkanerne handler med andre for vigtige mineraler, Feranerne er dygtige til at skaffe kød og andre madvarer fra naturen. Kritonerne er også dygtige jærgere men bruger oftere deres tid med at fungere som hyret muskler eller vagter. Normerne fungerer ofte som købmænd og binder de forskellige områder sammen.

Det hænder at Primes - Højfolket, der stadig bor blandt skyerne besøger områderne, men handler oftest med Normerne, da de finder de andre grupper barbariske. Primes er de sidste dele der består af de oprindelige Pilgrimme. Faldet har ikke påvirket dem, i stedet har de selv med mange års forskning opnået evigt liv. Selvom de mener at have gode intentioner, anses de af mange af grupperne for arrogante og magtliderlige. De har stadig den gamle teknologi, som de beskytter med alt hvad de har. Højfolket, anser de ”svagere” grupper som værende bestialske og ikke i stand til at håndtere deres viden, af frygt for at historien skal gentage sig.

I stedet forbliver de på en mobil by, der flyder i skyerne. Om de er beskyttere eller undertrykkere må sandelig siges at være et spørgsmål om perspektiv.

Det hænder dog at de ”svagere” racer støder på vidunderlige opfindelser eller glemt teknologi. Det er oftest i disse sammenhænge at de sender budbringere ned for at købe eller flå teknologien fra de (u)heldige findere.

Ude i de vilde områder er der primitive og brutale racer der ikke blev anset som andet end som en trussel mod freden og de blev ofte jaget og slået ned hvor de blev mødt. Orker, Goblinoids og Giantkin var i sandhed ringe anset dengang verden var ung.

Da den første alder var ved at rende ud og Genfaldet også kaldet den Sidste Krig, markerede starten på den 2. alder- hvor magien med alt hvad det indebar var vendt tilbage til Pangea.

Før *Genfaldet* så verdenen ganske anderledes ud. En nær kataklysmisk begivenhed rev kontinenterne fra hinanden og skabte det Pangea man kender i morderne tid.